[เชียงใหม่ : ริมปิงนวรัฐ]
สตูดิโอค่าเฟ่น้องใหม่ (เปิดตัวเมื่อ 1/6/2560) ย่านริมปิง นวรัฐ  การเดินทาง หากลงมาจากสะพานนวรัฐ มุ่งหน้าไปทางถนน ลำพูน – เชียงใหม่ ไปอีกประมาณ 200 เมตร ร้านอยู่ฝั่ง ซ้ายมือ อยู่ติดกันกับโรงแรมศรีประกาศ เป็นทั้ง คาเฟ่ และบริการสตูดิโอให้เช่าสำหรับ สำหรับถ่ายงานแบบ และ boutique cafe  จำพวกเสื้อ และรองเท้า ที่สามารถให้ลูกค้าสามารถดีไซน์หรือเพนท์ชื่อตัวเองลงบนผลิตภัณฑ์ได้ ทั้ง ของผู้หญิงและผู้ชาย  
บรรยากาศร้านออกติสท์ ๆ เก๋  ๆ มีความเป็นเอกลักษณ์ดี ทั้งการออกแบบสถานที่และการออกแบบเมนูอาหารและเครื่องดื่มให้มีความน่าสนใจ ออกมาเป็นงานศิลปะ ตามแบบของร้าน และแบ่งพื้นที่โซนด้านข้างเป็นสตูดิโอ อย่างเป็นสัดส่วน   

ทางร้านมีเมนูที่น่าสนใจหลายรายการ บริการเครื่องดื่ม อาหาร และของหวานประเภท  Coffee  / Tea :  Hot - Iced - Blend / Press Juice  / ice-cream / Japanese Baked Cheesecake / fresh Cheesecake /Cheese bun with Special dipped sauce (Pizza sauce)/ Banoffee / Cheese Tart / Brownie  โดยจะเน้นไปในส่วนของ ชามากกว่าค่ะ  และในแต่เมนูท่าทานมาก ๆ เลยค่ะ ถึงแม้จะไม่เยอะ แต่แลดูดีและน่าทาน ในราคาไม่แพง ในวันที่ไปใช้บริการ ได้มีโอกาส ชิม 2 เมนูค่ะได้แก่

1.	Signature Tea 85.- (Ploy Tea Latte) –  เป็นชาสูตรเฉพาะของร้านเป็น ชาแบบ  Blend Milk Tea  ที่ทางร้านใช้ชื่อว่า “ชาแม่พลอย”  ทำให้คิดถึง ละคร 4 แผ่นดินเลยค่ะ จริง ๆ แล้วก็คือ เครื่องดื่มลูกผสม ระหว่าง กาแฟ และ ชา และ นม ที่ทำได้ออกมา หอม อร่อย และรสไม่หวานแสบคอ ถูกใจมาก รสชาติโดยรวมตัวชามีความโดดเด่นกว่ากาแฟ   
2.	Cheese bun with Special dipped sauce (Pizza sauce) – ขนมปังรูปกลม สี่สี สี่รส ที่สอดไส้ชีส ด้านใน ทานกับซอสพิซซ่า  ชอบที่ความมันของแป้งขนม ที่เข้ากันกับ ชีสที่อยู่ด้านใน ยืด ๆ ดีค่ะ  จะทานแบบเพียว ๆ หรือจิ้มกับซอสพิซซ่าก็อร่อยทั้ง 2 แบบ ค่ะ 

โดยรวมเมนูใหม่ของร้านใหม่ ทำได้ดีค่ะ ประทับใจ อร่อย ไม่ผิดหวัง สำหรับการบริการ ก็ดีมาก ๆ ค่ะ เจ้าของร้าน น่ารักดีค่ะ (สาวหล่อ) พูดจาทักทายดี ตอบข้อซักถามจากลูกค้าอย่างกันเอง......ร้านใหม่ เก๋ไก๋ ..ดูดี แนะนำเลยค่ะ

-----------------------------------ครั้งนี้ ปักดาวไว้ที่ ⭐ ⭐ ⭐ ⭐ค่ะ --------------------------------------------

ข้อมูลเพิ่มเติม 
1.	เบอร์โทรติดต่อร้าน โทร 092 416 5464
2.	เวลาเปิด – ปิด 10.00 – 19.00 น.